stanford-oval/wikipedia huggingface dataset:
מוריס לוי
ביוגרפיה

מוריס לוי נולד ברוסה שבצפון בולגריה. התחנך חינוך עברי ברוסה ואת חינוכו העל-יסודי עשה בסופיה. לאחר מכן למד רפואה בבית ספר לרפואה בסופיה ובמקביל היה חבר בתנועת "מכבי" ובאיגוד הסטודנטים היהודים. ב-1949 נישא לסילביה לבית לוי, וב-1950 הוסמך בכירורגיה ועלה לישראל. לאחר עלייתו התקבל לבית החולים תל השומר ועד 1959 עבד בו והתמחה באורולוגיה, כירורגיה וניתוחי חזה אצל פרופ' יהודה פאוזנר. בשנים 1954–1953 שירת כרופא בצה"ל.
ב-1960 נסע לארצות הברית ועבד במשך שנה במחיצתו של פרופ' רוברט גרוס (אנ') מאוניברסיטת הרווארד והתמחה בניתוחי לב בילדים. לאחר מכן השלים את התמחותו בתחום ניתוחי לב למבוגרים באוניברסיטת מיניאפוליס.
ב-1963 התמנה כפרופסור עוזר בכירורגיה בבית הספר לרפואה באוניברסיטת מינסוטה, שנחשב כמרכזי בתחום ניתוחי הלב, ועבד במחיצת פרופ' וולטון ליליהיי (אנ').
ב-1964 שב לישראל והתמנה כמנהל מחלקת ניתוחי לב וחזה בבית החולים בילינסון. הוא פיתח במחלקה את תחום ניתוחי הלב הפתוח ואת ניתוחי ההשתלות. בדצמבר 1964 ביצע, לראשונה בישראל, ניתוח השתלת כליה, 10 שנים לאחר שניתוח זה בוצע לראשונה בארצות הברית. בהשתלה הועברה כליה של אם, נזירה לוי, לבנה. בדצמבר 1968 ביצע את השתלת הלב הראשונה בישראל, כשנה בלבד לאחר שניתוח זה בוצע לראשונה בעולם על ידי פרופ' כריסטיאן בארנרד בדרום אפריקה. לצורך ביצוע השתלה זו, נלקח, ללא ידיעת ואישור המשפחה, ליבו של אברהם סדגת והושתל בגופו של יצחק סולם. אף על פי שההשתלה הצליחה, מת המושתל כעבור כשבוע בשל זיהום בכתבה של ערוץ 10 ב-2019 נטען כי סדגת עבר אירוע מוחי וכי לבו נקצר בעודו בחיים ללא ידיעת וללא הסכמת משפחתו, וכי גם משפחת הנתרם לא הייתה מודעת ולא אישרה את ההשתלה פורצת הדרך. באותה כתבה נאמר, כי בספרו האוטוביוגרפי, "סיפור חיי", טען מוריס לוי כי מנהלי בית החולים בילינסון ניסו לעצרו בחדר הניתוח לפני תחילתם המקבילה של הניתוחים (בתורם ובנתרם), בטענה שיש לקבל את אישור המשפחות. לדבריו, אמר להם לוי כי סדגת נמצא במצב של מוות מוחי וכי מותו הצפוי של סולם יהיה על אחריותם. על פי גרסת לוי, לאחר התייעצות של מספר דקות אישרו לו מנהלי בית החולים לבצע את הניתוח.
לוי כיהן כמנהל המחלקה במשך 26 שנים, עד 1990. בשנות ה-70 היה לוי הרופא היחיד בבתי חולים של קופת חולים כללית שקיבל היתר להעניק שר"פ, במסגרת הסכמתו לעבוד בבית החולים בילינסון.
ב-1965 התמנה כפרופסור מן המניין בבית הספר לרפואה באוניברסיטת תל אביב.
במשך השנים פרסם לוי מעל ל-300 מאמרים בעיתונות הרפואית. ב-1980 העניקה לו החברה הקרדיולוגית הבינלאומית מדליית זהב על הישגיו בתחום כירורגיית הלב. לוי אף כיהן במשך שנים רבות כראש קרן מחקר בתחום הלב באוניברסיטת תל אביב.
בין תלמידיו הרבים: פרופ' אריה שכנר, פרופ' ג'ק סלומון, פרופ' ברנרדו וידנה.
בשנות ה-90 שימש לוי כיועץ בכיר בבית החולים של האקדמיה הצבאית של בולגריה בנושא כירורגיית הלב.
ספריו

מוריס לוי ואהוד דבירי, רפואת הלב, אור-עם מוציאים לאור, 1998
הערות שוליים

↑  ישעיהו אביעם, המנתחים - מנתחים עצמם מישראל, מעריב, 8 ביוני 1965
1 2 3 4  עטיפה אחורית של ספרו (יחד עם אהוד דבירי) "רפואת לב", אור-עם מוציאים לאור
↑  נחום פונדק, ניתוח לב פתוח, דבר, 8 בספטמבר 1967
↑  דנקה הרניש, האם שתרמה כליה לבנה חוללה מהפכה רפואית בישראל, דבר, 28 בדצמבר 1964
↑  ישעיהו אביעם, השתלת לב ראשונה בוצעה אתמול בישראל, מעריב, 6 בדצמבר 1968
↑  מיטל יסעור בית-אור, 40 שנה להשתלת הלב ה-1 בישראל: כך זה קרה, באתר ynet, 4 בדצמבר 2008
1 2  אורלי וילנאי, "בית החולים המית אותו": המחדל מאחורי השתלת הלב הראשונה, באתר חדשות 13 (לשעבר ערוץ עשר), 9 בפברואר 2019
↑  מוריס לוי, סיפור חיי, באתר הוצאת הספרים דוקוסטורי
↑  רן רזניק, מת חלוץ ההשתלות בישראל, באתר הארץ, 29 במרץ 2006
↑  יעקב העליון, משהו חולה ברפואה הציבורית, מעריב, 22 בדצמבר 1978
| --- | --- |
בקרת זהויות :  NLI: 987007443233205171  VIAF: 321148874357449620388   WorldCat (עם VIAF): 321148874357449620388 
פרופ' מוריס לוי (שלישי משמאל) ופרופ' משה גרון (ראשון מימין)
טימבאלו

| --- | --- |

 
 מאכלים
 סוג:  מנת פסטה 
 מוצא:  איטליה 
 
מנה של טימבאלו פטדסה, טימבאלו של שש שכבות
טימבאלו (איטלקית: Timballo) היא מנה מהמטבח האיטלקי המכילה פסטה אפויה, אורז או תפוחי אדמה וכן תוספות שונות כגון בשר, גבינה, דגים, ירקות או פירות. וריאציה של המנה נקראת טימבאלו אלברוני ("timballo Alberoni") על שם הקרדינל האיטלקי גיולו אלברוני. מנה זו כוללת מקרוני, פטריות, חמאה וגבינה.
אטימולוגיה

מקור שם המנה הוא מהמילה הצרפתית לטימפני ("timbale"). באזורים מסוימים באיטליה יש למנה שם אחר, כגון בומבה, טורטינו, סרטו או פסטיצ'יו. הטימבאלו דומה מאוד לפשטידה ובשפת האנגלית הוא מכונה "עוגה".
הכנה

את המאכל מכינים בכלי בצורת כיפה כאשר הביצים והגבינה משמשות כחומר מאגד. במחוז אמיליה-רומאניה, שם נקרא המאכל "בומבה", נהוג להוסיף למנה אורז, גבינה מקומית ופסטה יבשה. במחוז אברוצו בסיס המאכל הוא יריעות קרפ, בעוד שבאזורים אחרים משתמשים ברביולי או בניוקי. בסיציליה נהוג להכין את המאכל עם פסטה וחצילים.
בחבלים אחרים באיטליה מוסיפים למנה רוטב פטריות, תבשיל גבינה פיימונטית וכן רוטב בשאמל.
ראו גם

לזניה
קיש
טימבאלו פטדסה עטוף בבצק
גדס"ר 134

|  פרטים |
| --- | --- |
 מדינה:  ישראל ישראל  צה"ל
 שיוך:  עוצבת געש עוצבת געש
 סוג:  גדוד סיור אוגדתי
 אירועים ותאריכים
 תקופת הפעילות:  1972–1974 (כשנתיים)
 מלחמות:    מלחמת יום הכיפורים
 נתוני היחידה
 ציוד עיקרי:  טנקי שוט ונגמ"שים
 פיקוד
 דרגת המפקד:    סגן-אלוף
 
אנדרטת הנגמ"ש והארז
הנגמ"ש והארז בתוכו
גדס"ר 134 היה גדוד סיור תחת אוגדה 36 שפעל בין השנים 1972–1974. הגדס"ר היה אחד מתוך מספר גדודי סיור שהוקמו בצה"ל בתחילת שנות ה-70. גדודי הסיור היו גדודים מעורבים של טנקים ונגמ"שים אשר היו תחת פיקודה הישיר של אוגדה. גדס"ר 134 צורף לאוגדה 36, וערך את אימון ההקמה בחורף 1972.
הגדס"ר במלחמת יום הכיפורים

גדוד 134 מנה 565 לוחמים, מהם כ-10% קצינים. הגדוד שהיה מורכב מיוצאי סיירות ותיקות, היה בתהליך מואץ של קליטת טנקיסטים צעירים לשורותיו, עבר אימון הקמה במחנה שבטה בשנת 1972 והיה מיועד לאימון נוסף בדצמבר 1973.
גדס"ר 134 היה גדוד אוגדתי והשתייך לאוגדה 36. עם פרוץ מלחמת יום הכיפורים היה הגדס"ר ללא מפקד גדוד ורס"ן חנני תבור, סגן מפקד הגדוד, נטל את הפיקוד על הגדוד. הגדוד עבר תחת פיקודה של אוגדה 210, עליה פיקד האלוף דן לנר.
הגדוד סופח לחטיבת השריון 179 בפיקוד אל"ם רן שריג, ולחם איתה בחזית רמת הגולן מול הצבא הסורי. הגדוד השתתף בקרבות הבלימה בגזרת חושניה החל מ-7 באוקטובר.
עיקר הלחימה בוצע על ידי הטנקים, שהשמידו עשרות טנקי אויב, כשלוחמי הנגמ"שים והג'יפים מסייעים להם סיוע צמוד, הן בחילוץ ובפינוי נפגעים והן בחימוש ותדלוק הטנקים בסמוך לקו הלחימה. פלוגת המפקדה של הגדוד יזמה אספקת תחמושת ודלק, פרסה את תחנת האיסוף הגדודית, החזירה טנקים פגועים לכשירות והשתלבה ביחד עם סיירי הגדוד באבטחת הטנקים בלילות, כדי לאפשר לצוותים לאגור כוח לקראת המשך הלחימה. פעולות אלו הצילו חיי רבים ואפשרו רצף לחימה.
בהמשך השתלב גדס"ר 134 בהתקפת-הנגד בגזרת חושניה ובעקירת הכוחות הסורים מרמת הגולן.
ב-11 באוקטובר, במהלך הפריצה למובלעת הסורית, היה הגדס"ר (תחת פיקוד חטיבה 179) הכוח המוביל בהבקעת מערכי הסורים על ציר קוניטרה-דמשק. הציר היה מוגן היטב על ידי הצבא הסורי שהקים עמדות הגנה משני צדדיו של הציר. אלה היו מעובים בנשק נ"ט ומוגנים בשדות מוקשים. הגדוד ספג נפגעים רבים וכמעט כל הטנקים שלו נפגעו.
במשך כל שלבי הלחימה איבד הגדוד 35 מלוחמיו.
לאחר המלחמה, בשנת 1974, פורק הגדוד.
אנדרטאות גדס"ר 134

לזכר הנופלים של הגדס"ר הוקמו שלושה אתרי זיכרון:
אנדרטת גדס"ר 134 נמצאת בחניון קק"ל מול הכניסה לקיבוץ עין זיוון.
אנדרטת הנגמ"ש התאנה והארז כ-100 מטר מערבית לכביש 98, כק"מ צפונית לצומת אלוני הבשן.
אנדרטת גדס"ר 134 בפארק עוצבות השריון.
ראו גם

חטיבה 179 במלחמת יום הכיפורים
האישה מתבץ

איור של האשה מתבץ מפילה את אבן הריחיים על אבימלך, מתוך צ'ארלס פוסטר, 'סיפור התנ"ך', 1884.
העיירה טובאס המזוהה עם תבץ המקראית
האישה מתבץ היא אישה המופיעה בספר שופטים, שהשליכה אבן ריחיים על אבימלך בן גדעון בעת שצר על מגדל העיר תבץ, וגרמה למותו. בכך היא הביאה לסיום המצור והצילה את תושבי העיר תבץ שהתבצרו במגדל מפחד המלחמה.
סיפור המעשה במקרא

אבימלך כחלק ממחלמתו נגד המורדים בו, הגיע לכבוש ולהרוג את יושבי העיר תבץ, שיש המזהים אותה עם העיר טובאס כיום. כשאבימלך נכנס לעיר, כל יושבי העיר ברחו ועלו לגג המגדל והתבצרו בתוכו.
אבימלך התקרב למגדל על מנת לעלות אותו באש. באותה העת שהתקרב למגדל, אשה אחת מתושבות העיר שעמדה על גג המגדל, זרקה על ראשו של אבימלך פלח־רכב (חלק מהאבן העליונה של אבני הריחיים) ורוצצה את גולגולתו:
נא וּמִגְדַּל עֹז הָיָה בְתוֹךְ הָעִיר וַיָּנֻסוּ שָׁמָּה כָּל הָאֲנָשִׁים וְהַנָּשִׁים וְכֹל בַּעֲלֵי הָעִיר וַיִּסְגְּרוּ בַּעֲדָם וַיַּעֲלוּ עַל גַּג הַמִּגְדָּל. נב וַיָּבֹא אֲבִימֶלֶךְ עַד הַמִּגְדָּל וַיִּלָּחֶם בּוֹ וַיִּגַּשׁ עַד פֶּתַח הַמִּגְדָּל לְשָׂרְפוֹ בָאֵשׁ. נג וַתַּשְׁלֵךְ אִשָּׁה אַחַת פֶּלַח רֶכֶב עַל רֹאשׁ אֲבִימֶלֶךְ וַתָּרִץ אֶת גֻּלְגָּלְתּוֹ
אבימלך שעדיין היה בחיים, לא רצה שיאמרו שנהרג בידי אישה, ולכך ציווה את נושא כליו, שיהרוג אותו בחרבו:
וַיִּקְרָא מְהֵרָה אֶל הַנַּעַר נֹשֵׂא כֵלָיו וַיֹּאמֶר לוֹ שְׁלֹף חַרְבְּךָ וּמוֹתְתֵנִי פֶּן יֹאמְרוּ לִי אִשָּׁה הֲרָגָתְהוּ וַיִּדְקְרֵהוּ נַעֲרוֹ וַיָּמֹת
חז"ל על הפסוק בספר משלי ”כֹּרֶה שַּׁחַת בָּהּ יִפֹּל וְגֹלֵל אֶבֶן אֵלָיו תָּשׁוּב.” (ספר משלי, פרק כ"ו, פסוק כ"ז) דרשו שסופו של הפסוק מרמז על מות אבימלך שהתגלל שמת על ידי אבן: ”אגדה פותרו באבימלך שהרג שבעים אחיו על אבן אחת וסוף מת באבן שנאמר ותשלך אשה אחת פלח רכב ותרץ גלגלתו” (פירוש רש"י על משלי כו כז).
אזכורים

שנים לאחר המעשה, בעקבות מעשה דוד ובת שבע, שדוד מצווה את יואב בן צרויה, להציב את אוריה החיתי בחזית המלחמה על מנת שיהרג. יואב אכן מצווה על יואב שיתקרב עם קבוצת חיילים לחומת העיר רבה, כשהוא יודע שבאותו המקום מוצבים חייליו החזקים יותר של בני עמון. ואכן יואב שולח את אוריה לנסות לפרוץ את חומת העיר 'רבה' עליה צרו. אך ניסיון הפריצה לא צלח, ואוריה יחד עם חיילים נוספים של דוד נהרגו כשירו עליהם מראש החומה.
יואב בן צרויה שולח להודיע לדוד שבניסיון הפריצה לעיר מתו מחיילי ישראל. בדבריו הוא מזכיר שייתכן שדוד ישאל מדוע לא חששו להתקרב לחומת העיר בצורה כלכך מסוכנת ולא חששו שישליכו עליהם חפצים שיוכלים להביא למיתתם, וכפי שכבר אירע במעשה האישה מתבץ:
וְהָיָה אִם תַּעֲלֶה חֲמַת הַמֶּלֶךְ וְאָמַר לְךָ מַדּוּעַ נִגַּשְׁתֶּם אֶל הָעִיר לְהִלָּחֵם הֲלוֹא יְדַעְתֶּם אֵת אֲשֶׁר יֹרוּ מֵעַל הַחוֹמָה. כא מִי הִכָּה אֶת אֲבִימֶלֶךְ בֶּן יְרֻבֶּשֶׁת הֲלוֹא אִשָּׁה הִשְׁלִיכָה עָלָיו פֶּלַח רֶכֶב מֵעַל הַחוֹמָה וַיָּמָת בְּתֵבֵץ
למעשה, באזכור זה ניתן לראות, כי בניגוד לרצונו של אבימלך שלא יוזכר שנהרג על ידי אישה, יואב בן צרויה מזכיר בדבריו שמותו נעשה על ידי אשה.
יש שסברו שכוונת יואב בכך שהזכיר את מעשה הריגת אבימלך בידי אישה הוא להזכיר לדוד כי אף אוריה מת בעקבות אשה, בת שבע.
הקבלות

פרשנים אחדים עמדו על ההקבלה של סיפור האישה מתבץ לסיפורם של האישה החכמה מאבל בית מעכה, והאישה החכמה מתקוע. גם שם, היו אלו נשים שהצילו במעשיהם את אנשי העיר שהיו נתונים במצור, וגם בסיפורים אלה, הריגת האיש גרמה לסיומה של המלחמה.
לקריאה נוספת

חוה שלום-גיא, מה לאזכור מותו של אבימלך בתבץ בפרשת דוד ובת שבע?, בית מקרא, נד (תשס"ט), עמ' 5–13, באתר JSTOR
הערות שוליים

↑  ראו בדברי ארנולד ארליך שהובאו במאמרו של יאיר זקוביץ, סיפור בבואה — מימד נוסף להערכת הדמויות בסיפור המקראי, תרביץ, נד [ב] (טבת תשמ"ה), עמ' 169–172, באתר JSTOR.
↑  הרב אמנון בזק סיומו של מרד שבע בן בכרי.
'רכב' - האבן העליונה ברחיים, ומתחתיה אבן נוספת הנקראת 'שכב'.
אבימלך נהרג על ידי נערו, לאחר שנפגע מאבן הרחים שנזרקה עליו מראש החומה, על ידי אשה. ציור מאת גוסטב דורה
מיפי וחברים

| --- | --- |
 סוגה:  סדרת טלוויזיה לילדים
 יוצרים:  דיק ברונה
 ארץ מקור:  הולנד 
 מספר עונות:  3
 מספר פרקים:  39
 הפקה
 אורך פרק:  5 דקות
 שידור
 רשת שידור:  KRO
 רשת שידור בישראל:  ערוץ הופ! ערוץ לולי HOT
 תקופת שידור מקורית:  7 באפריל 2002 – 10 באוגוסט 2008
 תקופת שידור בישראל:  2004 – 2009
 קישורים חיצוניים
 אתר רשמי
 דף התוכנית ב-IMDb
 
מיפי וחברים (באנגלית: Miffy and Friends) היא סדרת טלוויזיה מונפשת הולנדית לילדים, המבוססת על סדרת ספרי ילדים מאת דיק ברונה.
הסדרה שודרה לראשונה ב-7 באפריל 2002 ב-KRO. בישראל הסדרה שודרה לראשונה בשנת 2004 בערוץ הופ! ובערוץ לולי ובשנת 2024 ב-HOT הסדרה היא בת 3 עונות ו-39 פרקים באורך 5 דקות כל אחד.
עלילה

הסדרה עוקבת אחר מיפי וחבריה, פופי החזירה, סנאפי הכלבה ועוד חברים, העוברים חוויות ומגלים את העולם סביבם.
דמויות

מיפי (Miffy) - ארנבת צעירה והדמות הראשית בסדרה. היא אמנית שאפתנית שאוהבת גם לכתוב.
סנאפי (Snuffy) - כלבה חומה ואמיצה. היא אחת החברות הטובות של מיפי.
בוריס (Boris) - דוב המתגורר ליד מיפי. הוא נהנה לבנות דברים. יש לו חברה בשם ברברה.
ברברה (Barbara) - חברתו של בוריס.
פופי (Poppy) - חזירה שנראית לעיתים קרובות בגינון או בקריאה. יש לה אחיינית בשם גרנטי.
גרנטי (Grunty) - אחייניתה של פופי.
יוג'ין (מתאבק)

| --- | --- |

דינסמור כיוג'ין, 2005
 לידה:  17 בדצמבר 1975 (בן 49) ג'פרסונוויל, אינדיאנה, ארצות הברית
 שם במה:  קונקיסטדור דוס דוקטור ניקולאס דינסמור דוינק הליצן מר. היאבקות #2 ניק דינסמור ספיישל "E" יוג'ין יו-ג'ין
 משקל:  107 ק"ג
 גובה:  1.83 מטר
 לאום:  אמריקאי
 קריירה מקצוענית:  1996–2021 (כ־25 שנים)
 מאמנים:  נייטמר דני דייוויס
ניקולאס דייוויד דינסמור (באנגלית: Nicholas David Dinsmore; נולד ב-17 בדצמבר 1975) הידוע יותר בשם הבמה שלו, יוג'ין הוא מתאבק עבר אמריקאי.
הקריירה של דינסמור החלה בשנת 1996 בארגון ההיאבקות Ohio Valley Wrestling‏ (OVW), שבו הוא כיהן עשר פעמים כאלוף במשקל כבד של OVW ואחת-עשרה פעמים כאלוף הזוגות הדרומי של OVW. הוא ערך את הבכורה שלו ב-WWE בשנת 2004 תחת שם הבמה יוג'ין דינסמור, כשגילם את אחיינו המוגבל אינטלקטואלית של אריק בישוף. במהלך תקופתו בחברה, הוא זכה באליפות הזוגות העולמית ביחד עם ויליאם ריגל.
דינסמור שוחרר מהחוזה שלו בשנת 2007, כשלאחר מכן חזר ל-OVW, שם הוא זכה באליפות במשקל כבד פעמיים נוספות. הוא חזר ל-WWE בשנת 2013, אך פוטר שנה לאחר מכן. בשנת 2015, הוא פתח ארגון היאבקות משלו בשם Midwest All Pro Wrestling.
חיים אישיים

בשנת 2009, דינסמור התארס לסטפני פישר, עימה הוא התחתן בנובמבר 2015.
אליפויות והישגים

הישגים בארגון ההיאבקות Canadian Wrestling's Elite – CWE
אליפות החוקים הפתוחים של CWE (פעם אחת)
הישגים בארגון ההיאבקות Covey Promotions – CP
אליפות הזוגות של CP (פעם אחת)  - עם קרייזי טי
הישגים בארגון ההיאבקות Heartland Wrestling Association – HWA
אליפות במשקל כבד של HWA (פעם אחת)
הישגים בארגון ההיאבקות United States Wrestling Association – USWA
אליפות הזוגות של USWA (פעם אחת)  - עם פלאש פלנגן
הישגים בארגון ההיאבקות Music City Wrestling – MCW
אליפות הזוגות הצפון אמריקאית של MCW (פעם אחת)  - עם רוב קונווי
הישגים בארגון ההיאבקות Ohio Valley Wrestling – OVW
אליפות במשקל כבד של OVW‏ (10 פעמים)
אליפות הזוגות הדרומית של OVW‏ (11 פעמים)  – עם רוב קונווי (10) ופלאש פלנגן (1)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-21 מתוך 500 המתאבקים הטובים ביותר לשנת 2004
הישגים בארגון ההיאבקות River City Championship Wrestling – RCCW
אליפות במשקל כבד של RCCW (פעם אחת)
הישגים בארגון ההיאבקות Wisconsin Pro Wrestling – WPW
אליפות נתאסף בברודוויי של WPW (פעם אחת)
הישגים בארגון ההיאבקות World Wrestling Entertainment – WWE
אליפות הזוגות העולמית של ה-WWE (פעם אחת)  - עם ויליאם ריגל
פנורמת מסדאך

| --- | --- |

 מידע כללי
 צייר:  הנדריק וילם מסדאך 
 תאריך יצירה:  1881 
 ממדים בס"מ
 גובה:  1,400 ס״מ 
 נתונים על היצירה
 קואורדינטות:  52°05′06″N 4°18′16″E﻿ / ﻿52.085°N 4.3044444444444°E﻿ / 52.085; 4.3044444444444
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניפנורמת מסדאך(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניפנורמת מסדאך
 
כפר סכוונינגן בחלק מפנורמה מסדאך
פנורמת מסדאך (בהולנדית: Panorama Mesdag) היא ציור פנורמה שמוצג בעיר האג שבהולנד. הפנורמה צוירה על ידי הצייר הנדריק וילם מסדאך ונקראה על שמו. הפנורמה היא ציור ציקלורמה בגובה של 14 מטרים, עם קוטר של 40 מטרים, והיקף של 120 מטרים.
המקום שבו מוצגת הפנורמה מדמה אשליה אופטית שגורמת לצופה להרגיש שהוא עומד על דיונת חול שצופה לים, לחופים ולכפר האג בסוף המאה ה-19. בקדמת הציור, קרוב לצופה, יש שטח של קרקע מזויפת מחול שמשפרת את אלמנט האשליה, בכך שהיא מסתירה את תחתית הציור ומאפשרת תחושת עומק. למקום יש תקרה (הנחווית כסככה), שאינה מאפשרת לראות את הקצה העליון של הציור, ובכך מוסיפה לתחושת השהייה במציאות חליפית ולא מול תמונה.
האמן הנדריק מסדאך היה צייר ימי שלמד בבית הספר האג. ב-1880 ביקשה ממסדאך חברה בלגית לצייר את הפנורמה. בעזרת אשתו וכמה מתלמידיו, הפנורמה הושלמה בשנת 1881. אך הפופולריות של פנורמות דעכה באותה תקופה, והחברה הבלגית פשטה רגל בשנת 1886. מסדאך היה מוכרח לרכוש את הפנורמה, ולספוג את ההפסד הכספי מכיסו.
כיום, פנורמת מסדאך היא הפנורמה העתיקה ביותר ששרדה, וממוקמת במקומה המקורי.
ראו גם

הפנורמה של בורבקי
צאלים

ערך זה עוסק בקיבוץ בישראל. אם התכוונתם למשמעות אחרת, ראו .
| --- | --- |
חזית בניין חדר האוכל
מדינה: ישראל ישראל
מחוז: הדרום
מועצה אזורית: אשכול
גובה ממוצע: ‎140 מטר
תאריך ייסוד: 1947
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 492 תושבים
 מפת מיקום  מפה דינמית   (למפת צפון הנגב מוגדלת) צאלים(למפת צפון הנגב רגילה) צאלים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צאלים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צאלים31°12′14″N 34°32′03″E﻿ / ﻿31.2039653697743°N 34.5340509979091°E﻿ / 31.2039653697743; 34.5340509979091  heמפת היישובים של מועצה אזורית אשכול (in English: Eshkol Regional Council) באדום - צאלים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10

צֶאֶלִים הוא קיבוץ במערב הנגב הצפוני, כ-12 קילומטר דרומית-מזרחית לצומת מגן. משתייך לתנועה הקיבוצית. הקיבוץ נקרא על שם עצי השיטים הנפוצים באזור, שזוהו בטעות כעצי צאלים מקראיים.
היסטוריה

הקיבוץ נוסד בינואר 1947 על ידי גרעיני תנועת נוער ממזרח אירופה ומצפון אפריקה.
חלק מחברי הקיבוץ הקימו את הנקודה בנגב והתיישבו בה בחודש זה, ושאר חברי הקיבוץ התיישבו בינתיים, באפריל 1947, ליד רחובות, מערבית לגבתון, כקבוצות עבודה, עד שהנקודה תוכשר לקלוט את כולם.
היישוב הוקם בהמשך למגמה שהנחתה את ייסוד אחד-עשר היישובים בנגב, ואיתו הוקמו גם מבטחים ועלומים[דרושה הבהרה]. חשיבותם של יישובים אלו הייתה שהם עלו כהיאחזויות שעל קו המים לנגב. קו מים זה היה עורק החיים של יישובי הנגב טרום הקמת המדינה ובעת מלחמת העצמאות. ביישוב הוקמו גם מתקנים לאגירת מים ומגדל מים אליו הוזרמו מים מהשלוחה המערבית של קו המים.
שם הקיבוץ בנגב היה בהתחלה שרשים. לאחר זמן קצר נאלצו לשנות את השם לצאלים, כי הייתה פעם קבוצה בשם שרשים. אך המשיכו לקרוא למקום שרשים במשך זמן מה.
במלחמת העצמאות שכנה במקום מפקדת הגדוד השמיני של חטיבת הנגב.
לאחר המלחמה עברו במרץ 1949 כל חברי צאלים, הן אלה שבנגב והן אלה שליד רחובות, אל הקיבוץ כפר החורש שליד נצרת, שסבל מעזיבת תושבים.
עם עזיבת אנשי צאלים את הנקודה בנגב, או קצת לפני עזיבתם, הגיעה במקומם קבוצה של עולים צעירים, ניצולי השואה ממזרח אירופה, ויישבו את המקום.
מיקומו הקבוע של הקיבוץ הוא מעט מדרום למיקומו בהתחלה. באתר המקורי נשארו כמה שרידים, אחד מהם הוא בית הביטחון הישן, שהוכרז כאתר לאומי.
על אף היותו חלק מהמועצה האזורית אשכול לא פונה היישוב במלחמת חרבות ברזל ועל רקע זה עתר לבג"ץ ביוני 2024 בדרישה לקבל את אותן הזכויות שקיבלו היישובים המפונים.
הקיבוץ כיום

אוכלוסיית הקיבוץ מונה כ-430 תושבים. הקיבוץ שוכן עלכביש 222, המחבר בין יישובי מועצה אזורית אשכול לבין יישובי המועצה האזורית רמת הנגב.
בקרבת הקיבוץ שוכן המרכז הלאומי לאימונים ביבשה של צה"ל, המכונה על שם הקיבוץ גם בשם "מחנה צאלים".
בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם  התפטרו לשם כך מעבודתם, ההתפטרות תיחשב להם כפיטורים.
בקיבוץ נמצאת חברת UBQ שפיתחה טכנולוגיה להפיכת פסולת ביתית לחומר גלם ירוק לתעשייה.
בחודש ספטמבר 2023 הודיעה החברה כי היא גייסה 70 מיליון דולר.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  שני קיבוצים משתכנים ברחובות, משמר, 18 באפריל 1947
↑  אתר לאומי בית הביטחון בצאלים, באתר iNature
↑  דפי נגב, דבר, 4 ביולי 1947
↑  "צאלים" מצטרפים לכפר-החורש, דבר, 25 במרץ 1949
↑  יצחק אוירא, צאלים, דבר, 4 בדצמבר 1949
יחסם של אנשי הקיבוץ לקברות גיבורים, הַבֹּקֶר, 26 ביוני 1949
↑  דודי פטימר, ‏הקיבוצים מהדרום שלא הוגדרו כמפונים: “המדינה הפנתה לנו גב”, באתר מעריב אונליין, 1 ביולי 2024
↑  תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964
↑  מאיר אורבך, חברת UBQ מקיבוץ צאלים לטיפול בפסולת גייסה 70 מיליון דולר: "נקים עוד מפעלים", באתר כלכליסט, 13 בספטמבר 2023
| --- | --- |
בקרת זהויות :  NLI: 987007469717305171 
ערך זה הוא קצרמרבנושא קיבוצים. אתם מוזמנים לתרום לוויקיפדיה ו.
תיק השקעות

תיק השקעות (בלועזית: פורטפוליו) הוא חשבון השקעות אשר משלב נכסים פיננסיים וניירות ערך. הנכסים הפיננסיים וניירות הערך המוחזקים בתיק השקעות יכול שיהיו מניות, איגרות חוב, אופציות, קרנות נאמנות כמו קרן כספית, תעודות התחייבות שונות, חוזים עתידיים, קווי ייצור, מקרקעין, ועוד. תיק ההשקעות משמש אמצעי לצמצום מסוים ברמת הסיכון הכוללת של הנכסים המוחזקים. במילים אחרות, ניתן להקטין את רמת הסיכון בסיכונים מסוימים (בעיקר סיכון ספציפי – סיכון המשפיע על מספר קטן של נכסים) על ידי גיוון מושכל של הנכסים הפיננסיים.
תיק השקעות יכול להיות מנוהל באופן עצמאי, כמו חשבון מסחר עצמאי, או מנוהל בידי בנק, או מוסד פיננסי חוץ-בנקאי, או על ידי יחיד בעל רישיון ניהול תיק השקעות. ניהול ההשקעה בכל המקרים יכול להתבסס על סקירות שוק שפורסמו, על ניתוח טכני, ועל ניתוח פונדמנטלי.
תשואה

קיימות מספר שיטות לחישוב התשואה של תיק השקעות נתון. השיטה המסורתית היא שימוש בתשואות רבעוניות או חודשיות והשלכתן על שאר השנה (כלומר, ההנחה היא ששיעור התשואה נשאר קבוע). ואולם, ערכם של תיקי השקעות מתנדנדים על בסיס יומי ולכן שיטה זו יכולה להוות רק אינדיקציה כללית. בשיטת מדידה מדויקת יותר ניתן לשערך (להעריך מחדש) את תיק ההשקעות בכל יום שבו יש תזרים מזומנים (ייתכן שמדובר בכל יום) ולאחר מכן לחשב את שיעורי התשואה היומיים.
יש מספר שיטות חישוב תשואה כמו תשואה על ההון – COC (CASH ON CASH) המתחשב גם בריבית המינוף, ושיעור תשואה פנימי – IRR (internal rate of return) המתחשב בנוסך לריבית גם לעלית הערך.
ניהול תיק השקעות

מנהל תיק השקעות מחליט אילו נכסים פיננסיים וניירות ערך לכלול בתיק בהתאם למטרותיו ונתוניו האישיים של בעל התיק ובהתאם לתנאים הכלכליים המשתנים. ההחלטות הן, בין השאר, אילו נכסים לרכוש, באיזה סכום, עיתוי הרכישה ועיתוי המימוש. קבלת החלטות אלו נעשית בדרך כלל בעזרת מדדי ביצוע, כגון תשואה רצויה והסיכון המשויך לתשואה זו (כלומר, סטיית התקן של התשואה). מקובל להשוות תיקי השקעות שונים ולבחון את רמת התשואה והסיכון בכל תיק על פי סוגי הנכסים השונים המצויים בהם.
בעת בניית התיק יש לקחת בחשבון את מטרות ואופי המשקיע. ישנם משקיעים שמעדיפים לצמצם את הסיכון, המעוניינים בתיק השקעות סולידי יותר. ייתכן שמשקיע אחד ירצה תיק השקעות נזיל יותר, לעומת אחר שמעוניין להחזיק בתיק לזמן ארוך.
בניהול תיקי השקעות ישנן שתי גישות בסיסיות: השקעה פסיבית, המתבססת על רכישת קרנות סל ומוצרים מחקי מדד, והשקעה אקטיבית, הכוללת בחירה של מניות ומוצרים פיננסיים בהתאם לשיקול הדעת של מנהל ההשקעות.
ניהול תיק השקעות > מודלים

בעת חישוב אומדנים ובחירת המניות נעשה שימוש במודלים פיננסיים שונים, בהם:
מקסום התשואה בהינתן רמת סיכון רצויה
התאוריה המודרנית של תיקי השקעות (MPT)
מודל האינדקס היחיד
מודל CAPM
מודל ארביטרז' (APT)
מודל הערך הנתון לסיכון (VaR)
ניהול תיק השקעות > ניהול תיקי השקעות בישראל

בהתאם לחוק הסדרת העיסוק בייעוץ השקעות, שיווק השקעות וניהול תיקי השקעות, התשנ"ה–1995, רק בעל רישיון ניהול תיקים רשאי לנהל תיקי השקעות לאחרים. את הרישיון לנהל תיקי השקעות נותנת רשות ניירות ערך הישראלית, והיא המפקחת על מנהלי התיקים. החוק נועד להגן על לקוחותיהם של בעלי הרישיון, ולפיכך הוטלו חובות נאמנות וחובות זהירות קפדניות ביותר. בחוק ובהוראות רשות ניירות ערך נקבע הליך פרטני ומפוקח על פיו יש לקבל לקוח, לברר את צרכיו ואת מטרות השקעתו, ורק לאחר מכן ניתן לקבוע את מדיניות ניהול תיק ההשקעות שלו. מנהל תיקים חייב לשלוח ללקוח דוח מסודר בכל רבעון ובו לדווח אודות כל השקעה שביצע בתיק ההשקעות שלו.
במקרה ומדובר בלקוח שהוא לקוח כשיר, כלומר בעל נכסים רבים והבנה בשוק ההון, מצטמצמות חובותיו של מנהל התיקים, שכן החוק מניח שהלקוח אינו זקוק להגנות המצויות בחוק.
גוני יזרעאלי

| --- | --- |

יזרעאלי במדי הפועל חולון, 2016
 לידה:  18 בנובמבר 1984 (בן 40) קיבוץ גבת שבישראל
 עמדה:  רכז
 גובה:  1.82 מטר
 קבוצות כשחקן
 2002–2004   2005   2005–2007   2007–2008   2008–2011   2011–2012 2012–2013 2013–2017 2017 2017–2018 2018– 2020   2020   2020 -2021:  הפועל לב השרון   מכבי גבעת שמואל   הפועל גלבוע/עפולה   הפועל חולון   הפועל גלבוע גליל   הפועל ירושלים מכבי אשדוד  הפועל חולון מכבי אשדוד מכבי חיפה הפועל גליל עליון-קריית שמונה הפועל עכו  הפועל עפולה
 הישגים כשחקן
 תגלית העונה בליגת העל (2007) מלך האסיסטים של ליגת העל (2007) אליפות המדינה (2010, 2008)
 קבוצות כמאמן
 2020   2021 - 2022   2022 - 2023   2023 - 2024   2024 -:  הפועל חולון (ע.)   הפועל ירושלים (ע.)   הפועל גלבוע גליל(ע.)  הפועל חולון (ע.)  הפועל גליל עליון
גוני יזרעאלי (נולד ב-18 בנובמבר 1984 בקיבוץ גבת) הוא כדורסלן עבר ישראלי ששיחק בעמדת הרכז המשמש כיום כמאמנה של הפועל גליל עליון. גובהו 1.82 מטר. יזרעאלי שיחק 14 עונות בליגת העל וזכה בשתי אליפויות, עם הפועל חולון ב-2008 והפועל גלבוע גליל ב-2010. בעונת 2006/07, כאשר שיחק בהפועל עפולה, הוביל יזרעאלי את הליגה באסיסטים ונבחר לתגלית העונה. הוא פרש ממשחק ב-2021 ופנה לאימון.